DJI (חברה)

דא-ג'יאנג חידושים מדע וטכנולוגיה, או בשמה הנפוץ DJI (בסינית: 大疆创新科技有限公司) היא חברת טכנולוגיה סינית שנוסדה ב-2006 על ידי פרנק ואנג. החברה מייצרת ומשווקת כלי טיס בלתי מאוישים (כטב"מ) עבור צילום ווידאוגרפיה אוויריים, מייצבים (גימבל), פלטפורמות טיסה, מצלמות, מערכות הנעה, מייצבי מצלמות ובקרי טיסה. החברה שולטת בשוק הרחפנים בשוק הצרכני, והיא מפתחת ומשווקת סדרת רחפנים לשווקים נוספים, ביניהם תעשיית הקולנוע, בחקלאות ובכבאות, וכן משטרה צבא ואף ארגוני טרור. היסטוריה על פי האקונומיסט, כבר ב-2015, החברה שלטה בתעשיית הכטב"מים האזרחית. שווי החברה הוערך בספטמבר 2016 בכ-10 מיליארד דולר. ב-2018 העריך פורבס את שוויה בכ-15 מיליארד דולר. בסוף 2015, יצרנית צילום האוויר והרחפנים הסינית DJI רכשה זכויות מיעוט בחברת הצילום הוותיקה Hasselblad. בתחילת ינואר 2017 DJI רכשה את רוב החברה. באוגוסט 2018, DJI הכריזה על Mavic 2 PRO, הרחפן הראשון שנשא מצלמה עם מיתוג Hasselblad. בשנת 2020 הכריז הבית הלבן על הכנסת החברה לרשימת החרם של הממשל, ותגביל את שיווק מוצריה בארצות הברית, בטענה שלחברה יש קשרים עם צבא השחרור העממי (צבא סין), המשתמש במוצריה כטכנולוגיה דו-שימושית לדיכוי העם האויגורי. כמו כן הזהירו האמריקאים מפני דליפת פרטיהם האישיים של המשתמשים במוצרי החברה, ממסדות הנתונים שלה. באוקטובר 2022 הכניסה מחלקת ההגנה של ארצות הברית את החברה ל"רשימה שחורה" של חברות שעליהן מוטלות מגבלות עסקיות, כולל השקעות. בשנת 2021 נמסר שרחפני החברה נפוצים מאוד בשוק הרחפנים העולמי ובישראל. על פי ההערכות, שוק הרחפנים הישראלי מונה כ-30,000 רחפנים, חלקם הגדול של חברת DJI. בין היתר משתמשים בהם ארגונים ביטחוניים כגון צה"ל, שב"כ ומשרד ראש הממשלה. בשנת 2020 מספר מהנדסים פרשו מהחברה והקימו חברה "במבו לאב". גלריית מוצרים קישורים חיצוניים אתר האינטרנט הרשמי של DJI (באנגלית) DJI, ברשת החברתית פייסבוק DJI, ברשת החברתית X (טוויטר) DJI, ברשת החברתית אינסטגרם DJI, ברשת החברתית טיקטוק DJI, סרטונים בערוץ היוטיוב DJI, סרטונים באתר Vimeo אסף גלעד, ‏אלפי רחפנים מתוצרת סין בדרך לצה"ל. אלו החששות, באתר גלובס, 25 באפריל 2024 הערות שוליים